Järgnev saade on valminud tänu J.Meyeri sõprade-partnerite toele.
IGAPÄEVAELU RÕÕMUD
Kiusatused kuuluvad elu juurde.
See juhtub meie kõigiga
ja küsimus ei seisne selles, kas vaid millal see tuleb.
Me kasvame oma teekonnal Jumalaga.
Vanad kiusatused ei avalda mulle enam mõju.
Siiski tuleb alati uusi,
millega Jumal tahab, et me tegeleksime.
Eludes on katsumusi ja raskeid aegu.
Nendel aegadel
meid ahvatletakse tegema seda, mida me ei peaks tegema.
Palju lihtsam on teha õigesti, kui kõik laabub plaanipäraselt.
Kuid me kõik teame, et elu ei kulge meie tahtmist mööda.
Me peame õppima, kuidas minna läbi katsumustest
ja käituda samal viisil nagu käituksime heal ajal.
See peaks olema iga kristlase eesmärk.
Peame olema stabiilsed.
Maailm vajab stabiilsust.
Üles kasvades polnud minu kodus stabiilsust.
Mu isa oli ägeda vihaga ja mu ema varjas end tema eest.
Dave'iga abielludes oli ta nii stabiilne.
Tema stabiilsus jõudis minuni.
Soovisin isegi tema tasakaalukust ja küpsust.
See võttis kaua aega ja ma olin paljust läbi läinud.
Dave'i eeskuju oli minu elus väga oluline.
Mäletan, et vaatamata minu käitumisele ei muutnud Dave oma suhtumist.
Ma vihastusin ja tema oli ikka õnnelik.
Ma haletsesin ennast ja tema mängis lastega.
Ma mõtlesin, et ta on hoolimatu,
sest mina tunnen end halvasti, kuid tema mängib lastega.
Mõistsin, et see oli parim, mida ta minu heaks võis teha.
Ta ei pidanud toetama minu probleemi.
See ei tähendanud, et tal puuduks kaastunne.
Rääkisime eelmisel õhtul,
et ainus viis, kuidas millegi laastava mõju vähendada,
on seda mitte toetada.
Kui toetame oma probleemi
ja loome sellele õigustusi, siis peame sellega edasi elama.
See viib meid taas enesehävituslikule ringile.
Kiusatus on siis elu osa.
Jeesus ega ükski apostel ei rääkinud, et meie eluteele ei tule takistusi.
Seega lõpeta Jumalale ütlemine:
"Kui see juhtub, siis langen kindlasti kiusatusse."
Ära palveta, et sind ei ahvatletaks.
Palveta nagu Jeesus meile õpetas.
Kui meid ahvatletakse, siis me ei satu kiusatusse.
Palu, et sa ei annaks selles järgi.
Usun, et peame olema inimesed, kes Jeesuse abil, mitte enese jõus
saame vastanduda igale kiusatusele ja see võita.
Piiblis on kirjas, et oleme enam kui võitjad Jeesuses Kristuses.
Kiusatustes mõtleme, et see on hea aeg enesehaletsemiseks
lakata kasvamast ja mitte hoida kinni oma tõotustest.
See on halvim, mida teha.
Kui sul on valus, siis pead käituma täpselt nii nagu sul poleks valus.
Peame andma endast parima vaatamata enda tunnetele.
Võtame lahti Habakuk 3:17-19.
See koht oli mul teise jutluse jaoks,
kuid Jumal pani selle praegu mulle südamesse
ja ma tahan seda teile lugeda.
"Kuigi viigipuu ei õitse ja viinapuudel pole vilja,
õlipuu saak äpardub ja põllud ei anna toidust,
lambad ja kitsed kaovad tarast ja veiseid pole karjaaedades,"
Tundub nagu tema ees on väga kehv eluetapp.
Te kindlasti ei tea,
et Israel Houghton'il oli eile üsna halb päev.
Ta rääkis lõuanapusil meile selle detailidest.
See oli hämmastav,
et nii palju veidraid juhtumeid võib ühe mehega juhtuda.
Seda kõike ühel päeval.
Ta lahkus oma kodust ja jäi ummiku tõttu lennukist maha.
Ta läks pileti ja turvakontrolli.
Seal oli vaid üks inimene ja aega läks tohutult kaotsi.
Piletikontrollis öeldi, et ta kohver jõudis lennukile,
kuid ta ise ei saa lennukile, sest uksed olid juba suletud.
Ta sai uue pileti New York'i, kuid ta kohver jõudis Philadelphiasse.
Lennukilt maha tulles alustas ta reisi siia.
Siin oli taas tohutu ummik ja ta pidi ootama 25 min.
Kuigi aega oli üsna palju kulunud,
siis rahustas ta end maha, sest tal oli veel 20 min aega.
Järgnevalt võttis politsei ta kinni ja tegi talle kolm trahvi.
Politseiametnik oli noor ja arvas endast rohkem kui pidanuks.
Ta tegi olemise väga raskeks: "Tõsta käed nähtavale kõrgusele."
"Tahan su käsi näha.."
See oli lihtsalt õel.
Israel pidi end vaos hoidma, sest tema viimane piir oli lähedal.
Ta ütles: "Kui ma poleks läinud
Joyce Meyer'i konverentsile ülistust juhtima,
oleks see lugu olnud teistsugune."
Habakuk 3:18:
"Ometi rõõmustan mina Issandas, hõiskan oma pääste Jumalas."
See pole lihtne, kuid tehtav.
Kõik, mida Jumal meil palub teha, me ka suudame seda Temaga teha.
See on ainult meile hea.
Kui Israel suutis jääda rahulikuks ja mitte öelda midagi politseinikule...
See oli heaks tunnistuseks sellele ametnikule.
Ta ehk ei teadnud, et räägib kristlasega,
kuid ehk mõne aja pärast näeb ta teda televisioonis.
"See on see mees, keda ma trahvisin."
Enesekontrolli säilitamine aitas lõpuks ikka Houghton'it.
See aitas teda.
Ta sai hea võidu.
Igal korral, kui raskused ilmnevad, säilita enesekontroll
ja käitu nagu Jeesus sooviks, et sa käituksid.
Sa oled saamas suurt võitu.
Läbi minnes on järgmine kord lihtsam.
Kui sa taaskord testi ära teed, on järgmine kord kergem.
Lõpuks ei saa Vaenlane seda sinu vastu kasutada,
sest sa ei ole sellel alal mõjutatav.
Sa oled sellele surnud.
Pöördume Habakuk 3:19:
"Issand Jumal on minu jõud."
Nendes kiusatustes on Jumal kui minu kaitselinnus.
"Tema teeb mu jalad emahirve jalgade sarnaseks.."
Mitte seisma kabuhirmus, vaid kindlalt kõndima.
Ta aitab mul kasvada vaimselt,
kui mind ümbritsevad probleemid, katsumused või vastutus.
See oli kirjutatud keelpillide juhile.
Armastan seda ütlust.
Ta nimetab probleeme, katsumusi ja vastutust
meie elu kõrghetkedeks.
Mõtleme, et kõrghetked moodustuvad headest aegadest.
Aga stabiilsus võib säilida ka kiusatustest läbi minnes.
Ära palu, et neid ei tuleks,
vaid palu, et sa ei langeks nende lõksu.
Inimhinge pärast on käimas sõda.
Peame tegema vahet oma vaimul, hingel ja kehal.
Kehast oleme üsnagi teadlikud.
Peseme, riietame, sööme ja magame, kui see vajab mingil hetkel puhkust.
Kahjuks ei mõista me paljut hinge kohta.
Sama lugu võib olla vaimuga,
kuid vaimu võime hingest paremini mõista.
Vaim on sinu sügavaim olevus.
Sinu sees on inimvaim.
Kui sa pole usule tulnud,
siis ei ühendu sinu inimvaim Jumala Vaimuga.
Jumal on Vaim ja ta suhtleb meiega vaimu kaudu.
Kui sa ei usu Jumalat ja Ta ei ela sinu sees,
siis ei kuule sa kõike, mida Jumal tahab sulle öelda.
Kui isik saab usklikuks, tuleb Jumala Vaim tema sisse elama.
Nad saavad elavaks Jumalale.
Selle järgselt hakkab Jumal sinuga rääkima.
Suhtlus ei toimu sõnade tasandil, kuid sa hakkad vaimus tunnetama.
Nimetan seda pühaks tunnetuseks.
See tunnetus näitab, mida teha ja mida mitte.
Peame olema kuulekad sellele, mida me eneses tunnetame.
Samal ajal tahab saatan takistada meid kasvamast.
Ta survestab meid.
Kuna tal pole ligipääsu vaimule, siis mõjutab ta meid välispidiselt.
Ta kasutab meie teist kihti, milleks on sellel juhul hing.
Hinge alla kuuluvad mõistus, tahe ja tunded.
Ta tahab meid hinges mõjutada, et see kajastuks meie käitumises.
Seega tema kurjus ja rämps tuleb meist välja.
Jumal teeb aga tööd meie vaimust väljapoole,
et keha alluks Tema headusele,
halastusele, armastusele ja stabiilsusele.
Me oleme sõjas ja see jätkub igapäevaselt.
Kui paljud tunnetavad, et oleme reaalses sõjas?
2. Korintlastele 10 räägitakse, et sõda peetakse meie mõistuses.
Kuigi mõistus ja mõtted on kui hinge osa.
Mõistus on kui peamine sissepääs hingeni.
Oma mõtteid muutmata ei saa me oma elu korda.
Võtame lahti 2. Korintlastele 10:4.
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks."
Kindlustus on koht, kuhu Vaenlane murrab sisse,
ehitab endale laagri ja hakkab ründama seestpoolt.
Saatanale meeldib neid kindluseid ehitada.
Aeg ei ole temale takistuseks, sest ta otsib kogu aeg vaba hetke.
Kui mind lapsena kuritarvitati, siis räägiti, kui saamatu ma olen.
Sa ei saa sellest kunagi üle ja elad alati kui teist elu.
Sa ei oska kunagi õigesti armastada.
Kui inimesed saavad sellest teada,
siis nad põlastavad ja süüdistavad sind.
Elasin oma elu, uskudes neid valesid.
Kui Jeesus tuli minu ellu,
siis õppisin Jumala Sõna ja minu mõistus uuenes.
Pimedates kohtades hakkas valgus maad võtma.
Õppisin elama Jumala Sõna, mitte saatana valede kohaselt.
Meil on sõjavarustus, mis on vägev Jumalas.
Põhirelv on meil Jumala Sõna.
Seda on kasutatud mitmel viisil, et kuradi tööd tühjaks teha.
Jeesustki ahvatleti kiusatusega.
See on kirjas Luuka 4. ptk.
Jumala Vaim juhtis Ta kõrbes viletsusse.
Kõik kiusatused pole deemonliku tagapõhjaga.
Jumal juhtis Jeesuse sinna,
et saatan kiusaks teda 40 päeva ja 40 ööd.
Miks Ta seda tegi?
Leian, et tihtilugu peame läbima teatud olukorrad,
et näha, mida Jumal võib meie läbi teha.
Kui me laseme Tal seda teha.
Jeesus läbis kõik need kiusatused.
Ta vastas Jumala Sõnaga igale saatana valele.
Ta tsiteeris Jumala Sõna ja võitis saatana.
Peame õppima, kuidas saatanat võita.
Peame õppima, kuidas Piiblit sõjarelvana kasutada.
Laulude laulmine on samuti relv, sest need on täis Jumala Sõna.
Laulmine on üks parim viis saatanale vastu astumiseks.
Pöördume 5. salmi juurde.
"Me kummutame targutused ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
Seega sa ei või järgida kõike, mis su pähe tuleb.
Mõned nendest pead sa oma peast välja viskama.
Vastupidiselt oled suures ohus,
sest saatanal on ligipääs sinu mõistusele, tunnetele ja tahtele.
Ta teeb sinu läbi tööd, et teistele inimestele haiget teha.
Üks kõige hullem stsenaarium on see,
kui meie auto on kristlikke hüüdlauseid täis,
kui me kanname kristlikke ehteid ja naabrid teavad, et käime kirikus.
Nad näevad seda, kuid ei mõista, mida kristlaseks olemine tähendab,
sest me ei erine teistest inimestest karvavõrdki.
See ei tähenda, et inimesed ei taha teha õigesti.
Inimestele tuleb õpetada, et nad on kolmetasandiline isiksus.
Meis on palju enamat kui see, mida me võime peeglist näha.
Meie keha on vaid vahend, millega siin maailmas tegutseda.
Saatan on vaim ja ka Jumal on vaim.
Nad mõlemad tahavad sind kasutada,
sest nad ei saa siin tegutseda ilma kehata, mille läbi tööd teha.
Jumal tahab sind täita, et oleksid Tema Vaimu täis.
Efeslastele 3. ptk räägitakse kehast, mis on täidetud Jumala enesega.
Saatan tahab sind kasutada, et teeksid tema räpast tööd.
Paljud su elu kiusatused ja rünnakud tulevad läbi teiste inimeste.
Kurat teeb nende läbi tööd, et neile haiget teha.
Kui saatan leiab viisi läbi meie töötada
või läbi teiste, et meile haiget teha,
siis tema päev on korda läinud.
Tahan küsida: kellele sa maad annad?
Millist kiusatust sa järgid?
Meid ahvatletakse tihti valele teele.
Jumal suunab meid tegema õigeid tegusid.
Jumal ahvatleb sind headele tegudele.
Paljud meist seisavad Jumalale paremini vastu kui kuradile.
Mäletan, kui leidsin kella, mis mulle väga meeldis.
Mul on harjumus osta rohkem kui üks eksemplar,
kui näen ilusat toodet heas hinnakategoorias.
Ostsin kolm samasugust kella.
Nad maksid vist 20 dollarit tükk.
Kandsin üht ja kaks olid mul karpides.
Vestlesin ühe inimesega,
kellele meeldis see kell väga ja mul oli kiusatus see ära anda.
Ma ei andnud kiusatusele järgi ja säilitasin õnnestunult kella.
Ma olen küll naljakas, kuid kui paljud on sedasama teinud?
Täna on siin inimesi,
kes on kiusatusele vastu pannud, et annetada 20 dollarit.
Selle asemel panete 2 dollarit.
Mõned panevad vastu kiusatusele hakata meie partneriks.
Mõned panevad vastu kiusatusele panna annetusse 100 dollarit
ja panevad hoopis 5 dollarit.
Meil on kiusatus teha kogu aeg head,
kuid me oleme väga vilunud sellele vastupanemises.
Kas pole mitte nii?
Kui me täna lõpetame,
oleme loodetavasti valmis lahkuma ning ütlema Jumalale,
et anname järgi kiusatustele, mida Tema meie ette toob.
Annan järgi igale kiusatusele!
Jaakobuse 4:7 on kirjas: "Alistuge siis Jumalale!
Pange vastu kuradile, siis ta põgeneb teie juurest. "
Usun, et alistudes Jumalale vastandume koheselt saatanale.
Tühi koht on ikkagi koht.
Kui saatan leiab meie pea tühjana, siis ta täidab selle enda mõtetega.
Kui me täidame enda mõistuse Jumala Sõnaga
ja mõtleme, kuidas võiksime olla õnnistuseks teistele enda ümber,
tuleb saatan ega leia vaba kohta.
Mõistusel on silt "Hõivatud heade tegude tegemisega."
Ruumi pole. Hõivatud heategevusega.
Roomlastele 12:2:
"Ja ärge muganduge praeguse ajaga (kohanege väliste traditsioonidega),
vaid muutuge (täielikult) meele uuendamise teel."
Sulgudes olev tekst Piibli laiendatud tõlkes.
Meie mõistus on kui lahinguväli.
Õpetasin seda õpetussarja umbes 20-22 aastat tagasi.
15 aastat tagasi kirjutasin teose:
"Battlefield of The Mind" ("Mõistuse lahinguväli").
See on siiani meie parim müügiartikkel. Miks?
Inimesed mõistavad, et nende mõistuses käib lahingutegevus.
Meie mõtetes võidetakse lahinguid.
Veedame liialt aega mõeldes, mis on meiega valesti.
Selle juures unustame,
et oleme Kristuses uus loodu ja mida Jumal on meie heaks teinud.
Galaatia 5:16-17:
"Ma tahan öelda: Käige (harjumuslikult)..."
Mulle meeldib Piibli laiendatud tõlke versioon.
Pühas Vaimus käimine peab saama meie harjumuseks.
Kuidas käia Pühas Vaimus?
Olla juhitud Vaimu juhtnööridest ja tähelepanekutest.
Kui sul on kiusatus anda kell ära, siis anna kiusatusele järgi.
Teisel korral olin ostnud endale ilusa käevõru.
See oli üsna mõistlikus hinnakategoorias.
Maksin selle eest vist 59 dollarit.
Ühel päeval olin uues restoranis.
Olin maksmas oma võileiva eest,
kui üks mees küsis, kust ma selle käevõru sain.
"Ma šoppasin veidi ja leidsin." Näitasin talle seda poodi.
Ta vastas: "Mu naisele meeldiks kindlasti see käevõru."
Mul oli kiusatus see talle anda.
Võtsin selle käelt ja andsin selle talle,
et ta saaks selle oma naisele viia.
Sel hetkel ei suutnud ma Jumala kiusatusele vastu panna.
Jumal oli minus nii tugev, et ma ei suutnud Talle vastu panna.
Lasin Tal kasutada mind millekski heaks.
Ma ei tahtnud kellelegi muljet avaldada,
kuid kõik järjekorras seisjad olid sellest väga vaimustunud.
Kui nad järsku näevad mind telekas, siis meenub neile see olukord.
"Ta elab elu, millest ta jutlustab."
Kas keegi mõistab, mida ma öelda tahan?
Jutt ilma tegudeta on mõttetu.
Jaakobuse 4:7: "Alistuge siis Jumalale!
Pange vastu kuradile, siis ta põgeneb teie juurest."
Julgustav teada, et Kristuses on meil Vaenlase üle võim.
Kui me alistume Jumalale,
siis annab Ta meile väe seista vastu kõigile kiusatustele.
Pakume teile 4-CD paketti "Kuidas kiusatustega toime tulla."
See on meile kõigile väärtuslik õppematerjal.
Selle sarja läbi saad teada rohkem, kuidas kiusatused meie ellu tulevad.
Samuti, kuidas nendega koheselt tegeleda.
Pärast pausi on mul sulle midagi tähtsat öelda.
Kui me tahame kiusatust võita, siis peame Jumala peale lootma.
Telli Joyce 4-osaline õpetus "Kuidas kiusatustega toime tulla".
Peame iga päev paluma Jumalalt abi, et võidelda tulevaste kiusatustega.
Aita mind, Jumal.
Aita mind mitte süüa seda küpsist või võlgades kasutada krediitkaarti.
Aita mul, Jumal, hoida enda suu kinni.
Ära oota enam hetkegi
vaid õpi, kuidas võita kiusatus ja kuidas elada Kristuse vabaduses.
Suurem on see, kes on teis, kui see, kes on maailmas.
Sina ei ole võimsam temast, kes on maailmas.
Tellimiseks külasta www.joycemeyer.org
Need tabavad sind iga päev -
otsused ja katsumused, väljakutsed ja õnnestumised.
See on elu.
Sa oled alati teistele toeks.
Jumal tahab, et naudiksid elamist, kuid kas sa teed seda?
Sa võid armastada oma elu.
Las Jumal taastab sind meie naistekonverentsil.
Jeesus suri eesmärgiga, et mul oleks kvaliteetne elu.
Ma teen kõike,
et hoida kinni sellest elust, mille eest Jeesus suri.
Esinevad Israel Houghton ning Cece Winans.
Jutlustavad John ja Stasi Eldredge, Nancy Alcorn ning Joyce Meyer.
Las Ta taastab sind meie naistekonverentsidel.
Lisainfo: www.joycemeyer.com
Kas sa oled Jeesuse enda ellu vastu võtnud?
Kui mitte, siis täna on hea päev, et võiksid seda teha.
Oled sa tüdinenud olemast üksildane, tühi ja arvatavasti masendunud?
Kas sa oled mõelnud igavikule ja mis saab pärast surma?
Jeesus tahab olla sinu hea sõber.
Usklikuks saamine on lihtne, sest Jeesus on teinud raskema osa ära.
Sinu osa on uskuda,
et Ta oli see, kelle Ta end väitis olevat ja tegi, mida Ta oli tõotanud.
Ta on Jumala ainus Poeg.
Ta saadeti siia, et surra meie pattude eest.
Ta maksis meie võla Jumala ees.
Ta suri ristisurma üle 2000 aasta tagasi.
Hea uudis on see, et Ta suri ja tõusis surnuist.
Ta elab ja tahab tulla ka sinu ellu.
Kui sa oled valmis andma oma elu Jeesusele, siis ütle:
"Jumal, olen väsinud, sest olen oma elu ära rikkunud.
Palun Sul võtta mu elu.
Tee minust, mida Sa soovid."
Kui sa oled valmis, siis tahan sinuga täna palvetada.
Palveta minuga seda lihtsat palvet.
Usun, et seda tehes, leiab su südames aset üks ime.
Isa, Jumal ma armastan Sind.
Ma usun Sinusse.
Jeesus, usun, et Sa surid minu eest.
Sa tõusid surnust.
Sa maksid selle hinna, mille ma võlgnesin Jumalale.
Tean, et olen patune. Ma palun Sinult andestust.
Anna mu patud andeks.
Võtan Sind vastu, Jeesus kui minu Päästja ja Jumalana.
Annan end täielikult Sinule.
Võta mind just sellisena, nagu olen.
Teosta oma plaan minus.
Ma olen Sinu ja Sina oled minu.
Usun, et armastad mind, Jumal.
Usun, et olen teel Taevasse.
Kavatsen teekonnast rõõmu tunda.
Nii lihtne see oligi.
Ehk tundsid midagi või siis jällegi mitte,
kuid sellesse peab lihtsalt uskuma.
Kui sul on küsimusi,
võid ekraanil olevale numbrile helistada.
Tahame saata sulle ka ühe minu kirjutatud raamatu.
See õpetab, kuidas alustada oma usuteekonda Kristusega.
Õnnitlen sind ja tere tulemast Jumala perekonda.
Tõlge: Mailis Mägi
Nähtud saade valmis tänu J.Meyeri sõprade-partnerite toele.